
i se se 


„Cercetez milostenia poruncită de Domnul: văd bezna de nepătruns, văd înălţimea 
care se desfăşoară departe de priviri. El ne poruncește: Fiți milostivi, aşa cum şi 
Tatăl vostru (cel Ceresc) milostiv este (Luca 6, 36). 





Ca să îndeplinim această poruncă trebuie să ne facem pe atât de milostivi, pe cât de 
infinit de milostiv este Domnul. 


Porunca Ta, Doamne, este fără sfârşit! (Psalmul 118). Cine va putea s-o înde- 
plinească pe ea deplin?.. 


Dar eu, păcătosul, oricum aş privi, întotdeauna văd amestecul binelui cu răul adus 
neamului omenesc de strămoşul lui, care a gustat cu îndrăzneală din pomul oprit. 
Eu le par oamenilor milostiv, dar crezând în mine, cercetându-mă, nu găsesc decât 
o înfăţişare falsă a milosteniei. Se milostiveşte în mine vanitatea: se milostiveşte în 
mine patima; se milostiveşte în mine sângele, dar ca să mă împingă spre milostenie 
porunca lui Hristos curată, sfântă - nu găsesc în mine. Când însă eu, păcătosul, 
îmi vol veni în fire şi voi dori să fiu milostiv după porunca lui Hristos, atunci îi voi 
aduce inimii mele o groaznică suferință. Este mustrată boala inimii mele prin 
sfânta poruncă! Convins de ea, mă recunosc crud la inimă şi urător de oameni în 
raport cu Evanghelia. Inima mea primeşte să fie milostivă după mişcarea sângelui, 
dar să fie milostivă după porunca lui Hristos îi pare o răstignire. 


[.. .] Sunt obligat să mă îndemn spre milostenie după poruncile Evangheliei, deşi 
acest îndemn ar fi unit cu impunerea inimii care poartă în sine păcatul comun 


tuturor oamenilor. Milostenia firească, ca una produsă de trup şi de sânge, nu poate 
fi benefică virtuţii. Mai mult, ea este ostilă poruncilor evanghelice! Pentru vederea 
şi mortificarea ei s-a adus pe pământ sabia evanghelică. Cei mânaţi de milostenia 
firească se află în întuneric, sub influenţa stăpânului lumii acesteia. 


Domnul, Mântuitorul lumii, în timpul aflării Sale pe pământ, i-a vestit pe ucenicii 
Săi că EI trebuie să meargă la Ierusalim, să sufere mult, să fie omorât şi a treia zi să 
învieze. Atunci verhovnicul apostolilor, Sfântul Petru, mişcat de milostivirea 
firească, a început să se opună Domnului: Fie-Ți milă de Tine, Doamne, să nu i 
se întâmple ie una ca aceasta! La această afirmaţie de compătimire, de milostivire 
- firească - Domnul i-a răspuns Sfântului Petru: înapoia Mea, satană, ispită îmi ești: 
că nu cugeţi cele ale lui Dumnezeu, ci cele ale oamenilor! (Matei .16, 22-23). 


Oare din gura Dumnezeu-Omului cuvântul „satana" a fost rostit degeaba? Ferească 
Dumnezeu să admitem o aşa hulă! Prin acest cuvânt Domnul reflectă faptul că 
gândurile şi simţurile omului se află sub stăpânirea satanei şi deşi ele par bune, 
acțiunile omului după atracția inimii lui se unesc cu cele ale satanei. Astfel este 
deteriorată firea noastră prin căderea amară! 





[...]Trebuie să dobândim acea milostenie al cărei izvor este porunca luminoasă şi 
sfântă a lui Hristos; ea este Duhul, ea este viaţa veşnică. 


[...] (Atunci) în faţa voastră se va deschide un teren nemărginit pentru nevoinţă. De 
oricâtă milostenie vom da dovadă ea va părea insignifiantă în comparaţie cu 
modelul de milostenie subliniat de Evanghelie. Însăşi reuşita voastră vă va învăţa 
smerenia şi vă va conduce spre ea. Astfel este reuşita duhovnicească! 

Cine nu se va lepăda de sine şi nu-şi va păgubi sufletul său, ci va acționa după 
atracţia simţurilor inimii, după mişcarea sângelui, acela îşi realizează propriul eu, 
vede binele în mişcările sale, în acţiunile sale, dobândeşte puţin câte puţin o părere 
înaltă despre sine. Un astfel de om, gândind să prospere duhovniceşte, prosperă 
doar în căderea cumplită." 


Acest cuvânt al Sfântului Ignatie are o importanţă deosebită pentru noi. El poate fi 
aplicat la îndeplinirea tuturor celorlalte porunci şi a virtuţilor creştine. 


(Extras din cartea: Arhimandritul Lazăr - Despre bolile tainice ale sufletului - 
Pag 72-73 ) 





